Adicara utawa tradhisi slametan dia­nakake wiwit jabang bayi ngarepake lair lan sawuse lair. Hiya iku slametan tingke­ban, nalika bobotan (kandhutan) umur pitung wulan. Uga slametan nalika jabang bayi tumapaking lair ing Donya. Lan slametan mitoni, minangka rasa syukur. Kajaba saka iku ana slametan nalika khi­tanan. Ing babagan kang akhir iki, yaiku khitanan, leluhur kita nerangake, yen khi­tanan iku mujudake piwulang Agama Islam, itba’ Nabi Ibrahim khalilullah. Khita­nan miturut tradhisi Jawa, lelandhesan keyakinan karo agamane, khitan iku mak­nane ngislamake anake. Uga kasebut su­nat utawa tetak utawa supit, yen bocah lanang. Dene yen bocah wadon karan te­te­san (watara umur -15 taun).
